CELEX: 62013CN0464
Language: el
Date: 2013-08-27 00:00:00
Title: Υπόθεση C-464/13: Αίτηση προδικαστικής αποφάσεως, την οποία υπέβαλε το Bundesarbeitsgericht (Γερμανία) στις 27 Αυγούστου 2013 — Europäische Schule München κατά Silvana Oberto

16.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 336/7
            
         Αίτηση προδικαστικής αποφάσεως, την οποία υπέβαλε το Bundesarbeitsgericht (Γερμανία) στις 27 Αυγούστου 2013 — Europäische Schule München κατά Silvana Oberto
   (Υπόθεση C-464/13)
   2013/C 336/16
   Γλώσσα διαδικασίας: η γερμανική
   
      Αιτούν δικαστήριο
   
   Bundesarbeitsgericht
   
      Διάδικοι στην υπόθεση της κύριας δίκης
   
   
      Εναγόμενο, εκκαλούν και αναιρεσείον: Europäische Schule München
   
      Ενάγουσα, εφεσίβλητη και αναιρεσίβλητη: Silvana Oberto
   
      Προδικαστικά ερωτήματα
   
   
               1)
            
            
               Έχει το άρθρο 27, παράγραφος 2, πρώτη περίοδος, της Συμβάσεως σχετικά με το καταστατικό των ευρωπαϊκών σχολείων της 21ης Ιουνίου 1994 (στο εξής: ΚΕΣ) (1) την έννοια ότι εντεταλμένοι διδασκαλίας, οι οποίοι προσλαμβάνονται από ευρωπαϊκό σχολείο και δεν είναι αποσπασμένοι από τα κράτη μέλη, περιλαμβάνονται στα πρόσωπα που αφορά η Σύμβαση και δεν εξαιρούνται –όπως το διοικητικό και βοηθητικό προσωπικό– από την εφαρμογή της;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα:
               Έχει το άρθρο 27, παράγραφος 2, πρώτη περίοδος, του ΚΕΣ την έννοια ότι αφορά και τη νομιμότητα δυσμενών για τον εντεταλμένο διδασκαλίας πράξεων του διευθυντή ευρωπαϊκού σχολείου, οι οποίες στηρίζονται είτε στη Σύμβαση είτε σε κανόνες θεσπιζόμενους δυνάμει αυτής και εντάσσονται στο πλαίσιο της ασκήσεως των καθηκόντων που του αναθέτει η εν λόγω Σύμβαση;
            
         
               3)
            
            
               Σε περίπτωση καταφατικής απαντήσεως στο δεύτερο ερώτημα:
               Έχει το άρθρο 27, παράγραφος 2, πρώτη περίοδος, του ΚΕΣ την έννοια ότι η συμβατική συμφωνία μεταξύ, αφενός, του διευθυντή ευρωπαϊκού σχολείου και, αφετέρου, ενός εντεταλμένου διδασκαλίας, για τον περιορισμό της διάρκειας της σχέσεως εργασίας του τελευταίου, συνιστά επίσης πράξη του διευθυντή που αφορά τον εντεταλμένο διδασκαλίας και είναι δυσμενής για αυτόν;
            
         
               4)
            
            
               Σε περίπτωση αρνητικής απαντήσεως στο δεύτερο ή στο τρίτο ερώτημα:
               Έχει το άρθρο 27, παράγραφος 2, πρώτη περίοδος, του ΚΕΣ την έννοια ότι το μνημονευόμενο σ’ αυτή τη διάταξη όργανο εκδίκασης προσφυγών έχει αποκλειστική αρμοδιότητα σε πρώτο και τελευταίο βαθμό, εφόσον εξαντληθούν οι δυνατότητες της διοικητικής οδού, επί των διαφορών που έχουν σχέση με τον περιορισμό της διάρκειας της συμβάσεως εργασίας την οποία συνάπτει ο διευθυντής ευρωπαϊκού σχολείου με εντεταλμένο διδασκαλίας, όταν η σχετική συμφωνία στηρίζεται κατά βάση στον γενικό κανόνα που έχει θέσει το ανώτατο συμβούλιο με το σημείο 1.3. του Κανονισμού Υπηρεσιακής Καταστάσεως των μετά τις 31 Αυγούστου 1994 προσληφθέντων εντεταλμένων διδασκαλίας, σύμφωνα με τον οποίο προβλέπονται «ετήσιες συμβάσεις εργασίας για τα πρόσωπα αυτά»;
            
         
      (1)  ΕΕ L 212, σ. 3.